Suchinthana/ta-wikipedia huggingface dataset:
உருபீடியம் பெர்தெக்கினீடேட்டு

உருபீடியம் பெர்தெக்கினீடேட்டு (Rubidium pertechnetate) என்பது RbTcO4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். உருபீடியத்தின் பெர்தெக்கினீடேட்டு உப்பு என இச்சேர்மம் வகைப்படுத்தப்படுகிறது.

தயாரிப்பு
உருபீடியம் கார்பனேட்டுடன் அம்மோனியம் பெர்தெக்கினீடேட்டைச் சேர்த்து வினைபுரியச் செய்தால் உருபீடியம் பெர்தெக்கினீடேட்டு உருவாகிறது:

Rb2CO3 + 2 NH4TcO4 -> 2 RbTcO4 + (NH4)2CO3

பண்புகள்
I41/a என்ற இடக்குழுவில் a = 576.2 பைக்கோமீட்டர் மற்றும் c = 1354.3 பைக்கோமீட்டர் என்ற அணிக்கோவை அளவுருக்களுடன் நாற்கோணகப் படிகத்திட்டத்தில் உருபீடியம் பெர்தெக்கினீடேட்டு படிகமாகிறது. கட்டமைப்பில் உள்ள  Tc–O பிணைப்பின் பிணைப்பு நீளம் 172.3  பைக்கோமீட்டர்  ஆகவும்  O–Tc–O பிணைப்பின் பிணைப்புக் கோணம் 108.34° ஆகவும் உள்ளது.

மேற்கோள்கள்

உருபீடியம் சேர்மங்கள்
பெர்டெக்னிடேட்டுகள்
கில்பர்ட்டு தீவுக்கூட்டம்

கில்பர்ட்டு தீவுக்கூட்டம் (Gilbert Islands முந்தையப் பெயர்: Kingsmill அல்லது King's-Mill Islands) என்பன வரிசையாக உள்ள பதினாறு பவளத் தீவுகள் ஆகும். இவை அமைதிப் பெருங்கடல் பரப்பில் பப்புவா நியூ கினிக்கும்,  ஹவாய் தீவுக்கும் இடையேயான சரிபாதி தூரத்தில் அமைந்துள்ளது. கிரிபட்டி நாட்டின் முக்கிய நிலப்பகுதியாகும். தீவுப்பெயரான "Gilberts" என்பது உள்ளூர் (Gilbertese language) மொழியைக் குறிக்கிறது. .
இத்தீவுக்கூட்டமானது, வடகில்பர்டு தீவுகள், தென்கில்பர்டு தீவுகள் என இரண்டு பெருங்கூட்டமாகப் பிரிக்கப்பட்டுள்ளது.  இந்த இரு பிரிவுகளுக்கும் இடையில் நிலநடுக் கோடு உள்ளது. பன்னாட்டு நீரியியல் கழகம் (International Hydrographic Organization. (IHO)) ஒட்டு மொத்த கில்பர்டு தீவுக்கூட்டமும், அமைதிப் பெருங்கடல் தெற்குப் பகுதியாகவே குறிப்பிடுகிறது. வடகில்பர்டு தீவுகளில் நிருவாக அமைப்புகள் அதிகமுள்ளன. வடக்கு, தெற்கு தீவுக்கூட்டங்களுக்கு இடையில் இருக்கும் நடுப்பகுதி கலாச்சார முக்கியத்துவமுள்ள பகுதிகள் அதிகம் உள்ளன.
இத்தீவுகளில் 84% பேர் படித்தவர்கள். ரோமன் கத்தோலிக்க கிறித்தவர்கள் 35% உள்ளனர்.

மேற்கோள்கள்

வெளியிணைப்புகள் 

 The Battle for Tarawa, Appendix G
 

பசிபிக் பெருங்கடலின் தீவுக்கூட்டங்கள்
உருபீடியம் பெராக்சைடு

உருபீடியம் பெராக்சைடு (Rubidium peroxide) என்பது Rb2O2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும்.

தயாரிப்பு 
−50° செல்சியசு வெப்பநிலையில் நீர்ம அம்மோனியாவில் கரைக்கப்பட்ட உருபீடியத்தை விரைவு ஆக்சிசனேற்றத்திற்கு உட்படுத்தினால் உருபீடியம் பெராக்சைடு உருவாகும்.
 Rb + O2 --> Rb2O2

உருபீடியம் மீயாக்சைடை வெற்றிடத்தில் வெப்பசிதைவுக்கு உட்படுத்தினாலும் உருபீடியம் பெராக்சைடு உருவாகும்.

RbO<sub>2 --> Rb2O2 + O2

பண்புகள்
உருபீடியம் பெராக்சைடு நிறமற்றது முதல் வெளிர் மஞ்சள் வரையிலான நிறங்களில் காணப்படும் ஒரு திண்மப் பொருளாகும்.

மேற்கோள்கள்

உருபீடியம் சேர்மங்கள்
பெராக்சைடுகள்
மிஸ்ஸம்மா (2003 திரைப்படம்)

மிஸ்ஸம்மா (Missamma ) என்பது 2003 ஆம் ஆண்டு நீலகண்டா என்பவரால் எழுதப்பட்டு இயக்கப்பட்ட இந்திய தெலுங்கு மொழி திரைப்படமாகும்.  இப்படத்தில் சிவாஜி, லயா மற்றும் பூமிகா ஆகியோர் நடித்துள்ளனர்.  இத்திரைப்படம் சிறந்த திரைப்படம் உட்பட நான்கு நந்தி விருதுகளைப் பெற்றது.

கதை 
நந்தகோபால், ஒரு திறமையான தொழிலாளியாவார். ஒரு வணிக நிறுவனத்தில் பணிபுரிகிறார். தனது பதவி உயர்விற்காக அவர் தனது முதலாளி மேக்னாவைக் கவர முயற்சிக்கிறார், ஆனால் அவரது வேலையை இழக்கிறார்-மேக்னா நந்த கோபாலுக்கு வை க்கும் சே தனையில் வெற்றி பெற்றால் அவரை பணியில் தக்க வைத்துக் கொள்வதாக உறுதியளிக்கிறார். பின்னர் இருவர் வாழ்க்கையும் என்ன ஆனது என்பதை மீதிக்கதைக் கூறுகிறது.

நடிகர்கள் 

 மேகனாவாக பூமிகா (சவிதா ரெட்டி குரல் கொடுத்துள்ளார்) 
 நந்தகோபாலாக சிவாஜி
 லயா
 மேக்னாவின் மாமாவாக சரத் பாபு
 நந்தகோபாலின் அண்டை வீட்டுக்காரராக தனிகில்லா பரணி
 ரத்னமாலாவின் தந்தையாக எல். பி. சிறீராம்
 அலுவலக ஊழியர்களாக ம. சூ. நாராயணா
 தீபிகா வேடத்தில் அன்ஷு (சிறப்புத் தோற்றம்)

இசை. 
படத்திற்கு வந்தேமாதரம் ஸ்ரீநிவாஸ் இசையமைத்துள்ளார்.

விருதுகள் 
நந்தி விருதுகள்

 சிறந்த திரைப்படம்-கோல்டு-பி. சத்தியநாராயணன்
 சிறந்த நடிகை-பூமிகா
 சிறந்த திரைக்கதை-நீலகண்டா
 சிறந்த பெண் பின்னணிக் கலைஞர்-சவிதா ரெட்டி (பூமிகா)

மறு ஆக்கங்கள் 
அசின். மற்றும் சே ரன் ஆகியோர் நடிப்பில இதே படத்தை தமிழில் மறு ஆக்கம் செய்யத் திட்டமிடப்பட்டது. இது 2014 ஆம் ஆண்டில் கன்னடத்தில்  நமஸ்தே மேடம் என்ற பெயரில் மறு ஆக்கம் செய்யப்பட்டது.

மேற்கோள்கள்

வெளி இணைப்புகள் 

 

2003 தெலுங்குத் திரைப்படங்கள்
இந்தியத் தெலுங்குத் திரைப்படங்கள்
பெ. இரா. சாயா

பெ. இரா. சாயா (B. R. Chaya) என்று அழைக்கப்படும் பெங்களூரு இராமமூர்த்தி சாயா ஓர் இந்திய, கன்னடப் பின்னணிப் பாடகர், மேடை நடிகர் மற்றும் கருநாடகாவினை சேர்ந்த பிரபலமான சுகம சங்கீதா பாடகர் ஆவார். இவர் பாப், நாட்டுப்புறம், பக்தி மற்றும் பாவகீதே (மெல்லிசை) ஆகிய இசைநிகழ்ச்சிகளை நிகழ்த்தியுள்ளார்.  கருநாடக மாநில அரசிடமிருந்து ராஜ்யோத்சவ பிரசஸ்தி விருதையும், சிறந்த பெண் பின்னணிப் பாடகிக்கான கருநாடக மாநில திரைப்பட விருதையும் பெற்றுள்ளார்.

இளமை 
இராமமூர்த்தி மற்றும் எஸ். ஜி. ஜானகிக்குச் சாயா மகளாகப் பிறந்தார்.. ஆர். வி. கல்லூரியில் கடிகாரக் கலையியல் கல்வி பயின்ற பிறகு இந்துசுதான் எந்திர கருவிகள் நிறுவனத்தில் கடிகார சில ஆண்டுகள் கடிகார கம்மியராகப் பணியாற்றினார். பின்னர் சென்னையில் நடந்த தூர்தர்ஷன் தேசிய போட்டியில் கருநாடகத்தினைப் பிரதிநிதித்துவப்படுத்தினார். தமிழ் மொழி திரைப்படமான ஜோதி (1983) மூலம் திரைப்படத்துறையில் அறிமுகமானார். மேலும் புட்டண்ணா கனகலின் அம்ருதா காளிகே (1984) மூலம் கன்னடத்தில் அறிமுகமானார்.

தற்போது கானா சந்தனா நிகழ்ச்சியின் நடுவராக உள்ளார், மேலும் கோவிட்-19 தொற்றின் போதிலிருந்து மெய்நிகர் கச்சேரிகளைச் செய்து வருகிறார்.

1988ஆம் ஆண்டில் "காடினா பெங்கி" திரைப்படத்தில் "ருதுமனா சம்புதடி" பாடலுக்காகச் சிறந்த பெண் பின்னணி பாடகருக்கான கர்நாடக மாநில திரைப்பட விருதைப் பெற்ற முதல் பாடகி சாயா ஆவார்.

விருதுகள் 

 2010 – கர்நாடகா ராஜ்யோத்சவ பிரசஸ்தி
 1988 – சிறந்த பெண் பின்னணிப் பாடகிக்கான கருநாடக மாநில திரைப்பட விருது - பாடல்: ருத்துமன சம்புத்தடி இருந்து காடினா பெங்கி
 1995 – சிறந்த பெண் பின்னணிப் பாடகிக்கான கர்நாடக மாநில திரைப்பட விருது - பாடல்: இப்பானி தபிடா இலியலி இருந்து ராஷ்மி

மேலும் காண்க 

 பெங்களூர் இலதா
 பி. கே. சுமித்ரா
 இரத்னமாலா பிரகாஷ்
 சந்திரிகா குருராஜ்

மேற்கோள்கள்

வெளி இணைப்புகள் 

 
 

1967 பிறப்புகள்
கன்னட மக்கள்
கன்னடத் திரைப்படப் பின்னணிப் பாடகர்கள்
வாழும் நபர்கள்
சுப்ரியா லோகித்

சுப்ரியா லோகித் (Supriya Lohith) என்ற சுப்ரியா ராம் என்பவர் ஒருபின்னணி பாடகர் ஆவார். இவர் கன்னட திரைப்படங்களில் பாடல்கள் பாடியுள்ளார். இவர் முனிவெங்கடப்பா வித்துவானிடம் கருநாடக இசையில் அடிப்படை பயிற்சி பெற்றவர். இவர் தனது முதல் பாடலை 2007-இல் பதிவு செய்தார். இவருக்கு 500 படங்களுக்கு மேல் பாடல்கள் பாடியுள்ளார்.

திரைப்படவியல்

மேற்கோள்கள் 

கன்னடத் திரைப்படப் பின்னணிப் பாடகர்கள்
கன்னட மக்கள்
வாழும் நபர்கள்
படே நாகஜோதி

படே நாகஜோதி (பிறப்பு 1994) தெலுங்கானா மாநிலத்தைச் சேர்ந்த இந்திய அரசியல்வாதி ஆவார். அவர் முலுகு மாவட்ட ஊராட்சிக் குழுத் தலைவராக உள்ளார் .

ஆரம்பகால வாழ்க்கை. 
1994 ஆம் ஆண்டில் முந்தைய வாரங்கல் மாவட்டத்தின் எஸ். எஸ். தட்வாய் மண்டலத்தின் கல்வப்பள்ளி கிராமத்திற்கு அருகிலுள்ள காடுகளில் படே நாகேஸ்வர ராவ் மற்றும் ராஜேஸ்வரி ஆகியோருக்குப் பிறந்தார். அவரது தந்தை மற்றும் தாய் இருவரும் முன்னாள் மாவோயிச தலைவர்கள் ஆவர்.  அவரது மாமா படே சோக்கா ராவ் என்ற தாமோதரும் தடைசெய்யப்பட்ட மாவோயிசக் கட்சியில் உறுப்பினராக உள்ளார் . தனது தாத்தா, பாட்டியால் வளர்க்கப்பட்டு, கல்வப்பள்ளியில் உள்ள ஒரு ஆசிரமப் பள்ளியில் தனது ஆரம்பக் கல்வியை முடித்தார், பின்னர் ஹனுமகொண்டாவில் உள்ள சைதன்யா உயர்நிலைப் பள்ளியில் சேர்ந்தார். மருத்துவராக இருந்த தனது தந்தைவழி அத்தையின் ஆலோசனையின் பேரில் அவர் தேர்தல் அரசியலை எடுத்தார். இவர் முதுகலை அறிவியல் பட்டம் பெற்றவர்.  இளங்கலை கல்வியியல் பட்டமும் பெற்றுள்ளார். வாரங்கல்லில் உள்ள காகதீய பல்கலைக்கழகத்தில் பட்டம் பெற்றார்  .அரசியலில் நுழைந்த பிறகு ஆசிரியர் பணியை விட்டு விலகினார்  . இவர் கோயா பழங்குடியினத்தைச் சேர்ந்தவர் .

தொழில் 
நாகஜோதி ஒரு கிராமத் தலைவராக தனது அரசியல் வாழ்க்கையைத் தொடங்கினார். 2019 ஆம் ஆண்டில் தனது சொந்த கிராமமான கலாவப்பள்ளியில் உள்ளூர் மாவட்ட ஊராட்சித் தேர்தலில் சுயேட்சையாகப் போட்டியிட்டு வெற்றி பெற்றார்.  பின்னர் ZPTC இன் துணைத் தலைவராக இருந்தார்.முலுக் சட்டமன்ற தேர்தலில் சீதக்காவிற்கு எதிராக முலுகு தொகுதியில் போட்டியிட பாரத் ராஷ்டிர சமிதி (பிஆர்எஸ்) வேட்பாளராக அவர் அறிவிக்கப்பட்டார்  .நவம்பர் 10, 2023 அன்று தனது வேட்பு மனுவை தாக்கல் செய்த பிறகு, அவர் ஒரு பெரிய சாலை நிகழ்ச்சியில் பங்கேற்றார்   . நவம்பர் 30 அன்று நடைபெற்ற தேர்தலில் சீதக்காவிடம் 33,700 வாக்குகள் வித்தியாசத்தில் தோல்வியடைந்தார் .

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1994 பிறப்புகள்
வாழும் நபர்கள்
தெலங்காணா அரசியல்வாதிகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
லியுட்மிலா யெஃபிமென்கோ

லியுட்மைலா பைலிபிவ்னா யெஃபிமென்கோ ( Lyudmyla Pylypivna Yefymenko; பிறப்பு 25 செப்டம்பர் 1951 ) என்பவர் ஒரு உக்ரைனியத் திரைப்பட நடிகையும் திரைப்பட இயக்குநரும் ஆவார். லியுட்மிலா யெஃபிமென்கோ  உக்ரைனின் தகுதி வாய்ந்த கலைஞர், உக்ரைன் மக்கள் கலைஞர், மற்றும் இளவரசி ஓல்காவின் ஆணை உள்ளிட்ட விருதுகளைப் பெற்றவர்.

துவக்ககால வாழ்க்கை 
லியுட்மிலா யெஃபிமென்கோ சோவியத் ஒன்றியத்தின், உக்ரைன் சோவியத் சோசலிச குடியரசின்  கீவ்  நகரில் 1951 செப்டம்பர் 25 அன்று பிறந்தார். இவரது பெற்றோர் பைலிப் மற்றும் ஹன்னா யெஃபிமென்கோ ஆகியோராவர். இவரது பெற்றோர் இவருக்கு லியுட்மைலா பைலிபிவ்னா யெஃபிமென்கோ என்ற பெயரை இட்டனர். இவர் 1972 ஆம் ஆண்டு ஜெராசிமோவ் ஓளிப்பதிவு கல்விக் கூடத்தில் நடிப்புத் துறையில் பட்டம் பெற்றார்.

தொழில் 
லியுட்மிலா யெஃபிமென்கோ தன் பட்டப் படிப்பிற்குப் பிறகு 1972 முதல், யெஃபிமென்கோ கியேவில் உள்ள டோவ்சென்கோ பிலிம் ஸ்டுடியோவில் பணிபுரிந்து வருகிறார். இவர் பரேண்டம் அட்ரஸ் திரைப்படத்தின் வழியாக திரைப்பட நடிகையாக  அறிமுகமானார். அதன்பின்னர் தி லெஜண்ட் ஆஃப் பிரின்சஸ் ஓல்கா படத்தில் முக்கிய பாத்திரத்திலும் மற்றும் பிரேயர் ஃபார் ஹெட்மேன் மஸெபா படத்தில் வாசில் கொச்சுபேயின் மனைவி பாத்திரம் உட்பட இருபத்தைந்துக்கும் மேற்பட்ட வேடங்களில் நடித்துள்ளார்.

லியுட்மிலா யெஃபிமென்கோ  உக்ரேனிய ஒளிப்பதிவாளர்கள் சங்கத்தில் உறுப்பினராக உள்ளார்.

தனிப்பட்ட வாழ்க்கை 
லியுட்மிலா யெஃபிமென்கோ சக திரைப்பட இயக்குநரான  யூரி இலியென்கோ என்பவரை மணந்தார். இந்த இணையருக்கு இரண்டு மகன்கள் பிறந்தனர். இந்த இணையரின் மகன்களான ஆண்ட்ரி இலியென்கோ ( பிறப்பு 1987 ) மற்றும் பைலிப் இலியென்கோ ( பிறப்பு 30 செப்டம்பர் 1977 ) திரைப்பட நடிகர், தயாரிப்பாளர் மற்றும் அரசியல்வாதியாக உள்ளனர். 2012 உக்ரேனிய நாடாளுமன்றத் தேர்தலின் போது, "ஸ்வோபோடா"வின் தேர்தல் பட்டியலில் பிலிப் 122வது இடத்தில் இருந்தார், மேலும் ஆண்ட்ரி அதே கட்சியின் வேட்பாளராக தொகுதி எண். 215 இல் தேர்ந்தெடுக்கப்பட்டார்; ஆண்ட்ரி பாராளுமன்றத்திற்கு தேர்ந்தெடுக்கப்பட்டார் ஆனால் பிலிப் தேர்ந்தெடுக்கப்படவில்லை. இவரது கணவரான யூரி இலியென்கோ புற்று நோயால் பாதிக்கபட்டார். அந்த நோயின் காரணமாக 2010 ஆம் ஆண்டு அவர் தன் 73 ஆம் வயதில் இறந்தார்.

விருதுகளும் கௌரவங்களும் 
லியுட்மிலா யெஃபிமென்கோவுக்கு முறையே 1998 மற்றும் 2008 இல் உக்ரைனின் மரியாதைக்குரிய கலைஞர் மற்றும் உக்ரைனின் மக்கள் கலைஞர் என்ற பட்டங்கள் வழங்கப்பட்டன. 11 செப்டம்பர் 2021 அன்று, லியுட்மிலா யெஃபிமென்கோவுக்கு 3 ஆம் நிலையிலான இளவரசி ஓல்காவின் ஆணை விருது வழங்கப்பட்டது.

மேற்கோள்கள்

வெளி இணைப்புகள் 

உக்ரைனிய திரைப்பட நடிகைகள்
சோவியத் திரைப்பட இயக்குநர்கள்
வாழும் நபர்கள்
1951 பிறப்புகள்
சைத்ரா எச். ஜி.

சைத்ரா எச். ஜி. (Chaitra H. G.) ஓர் இந்துஸ்தானி பாரம்பரியப் பாடகர் ஆவார். இவர் முக்கியமாகத் தென்னிந்தியத் திரையுலகின் கன்னடம் திரைப்படத் துறை பின்னணிப் பாடகர் ஆவார். சைத்ரா தகவல் அறிவியல் துறையில் பொறியியலாளர் ஆவார். விளையாட்டில் சீருடைப்பயிற்சி மற்றும் வாள்வீச்சு ஆகிய இரண்டிலும் தேசிய அளவிலான பதக்கம் வென்றவர்.

கண்ணோட்டம் 
1993ஆம் ஆண்டில், தனது எட்டாவது வயதில், வி. மனோகரின் இசை இயக்கத்தில் பெத்த கிருஷ்ணா ரங்கினாடா  திரைப்படத்திற்காகப் பாடுவதற்காக சைத்ரா இசைத்துறையில் அறிமுகமானார். இது சைத்ராவின் பின்னணிப் பாடகியாக வாழ்க்கையின் தொடக்கமாக அமைந்தது.

இவர் 2003ஆம் ஆண்டில் திரைப்படப் பின்னணி பாடலுக்குப் பகவான் திரைப்படத்தில் அறிமுகமானார். இவரது வழக்கத்திற்கு மாறான குரல் மற்றும் அவரது பாடும் பாணி பெயர் பெற்றது. இவரது "குடுகா குடுகா" பாடல் கன்னட மொழி படமான அமிர்ததாரேவில் இடம் பெற்றது. இந்தப் பாடல் மூலம் 2005ஆம் ஆண்டில் சிறந்த பின்னணிப் பாடகிக்கான மாநில விருதை பெற்றார்.

பாராட்டுகள் 

 2005–06: சிறந்த பெண் பின்னணிப் பாடகிக்கான கருநாடக மாநில திரைப்பட விருது: "குடுகா குடுகா" அமிர்ததாரே
 2007: சுழற்சங்க பெங்களூர் மைய நகரம் & பிரிகேட் குழுமத்தின் இளம் சாதனையாளர்களுக்கான சிறப்பு விருது
 2012: சிறந்த பாடகருக்கான உதயா தொலைக்காட்சி குடும்ப விருது: "ஜோகாலி"

மேற்கோள்கள்

வெளி இணைப்புகள் 

 
 

1984 பிறப்புகள்
தெலுங்குத் திரைப்படப் பின்னணிப் பாடகர்கள்
மலையாளத் திரைப்படப் பின்னணிப் பாடகர்கள்
கன்னடத் திரைப்படப் பின்னணிப் பாடகர்கள்
வாழும் நபர்கள்
கௌஹர் அரா பேகம்

கௌஹர் அரா பேகம் (Gauhar Ara Begum) (   ; 17 சூன் 1631 – c. 1706) ஒரு முகலாய இளவரசியும் முகலாயப் பேரரசர் ஷாஜகான் மற்றும் அவரது மனைவி மும்தாஜ் மஹாலின் பதினான்காவது மற்றும் இளைய குழந்தையும் ஆவார். 

1631-ஆம் ஆண்டில் அவரது தாயார் அவரைப் பெற்றெடுத்து இறந்தார். இருப்பினும், கௌஹர் ஆரா பிரசவத்தில் இருந்து தப்பி, மேலும் முக்கால் நூற்றாண்டு காலம் வாழ்ந்தார். அவரைப் பற்றியும், தனது தந்தையின் சிம்மாசனத்திற்கான வாரிசுப் போரில் அவர் ஈடுபட்டாரா என்பதும் பற்றி அதிகம் அறியப்படவில்லை.

கௌஹர் ஆரா 1706 ஆம் ஆண்டில் தனது 75 வயதில் இறந்தார்.

வாழ்க்கை 
தாயார் மும்தாஜ் மஹால் இறந்த நாளான 1631 சூன் 17 அன்று பிறந்த கௌஹர் அரா பேகம், தனது தந்தை மற்றும் சகோதரரின் ஆட்சிக் காலம் முழுவதும் மிகவும் தாழ்ந்த ஆளுமையைக் கொண்டிருந்ததாகத் தெரிகிறது. வாரிசுப் போரின் போது அரியணைக்கான தனது நான்காவது சகோதரர் முராத் பக்சின் முயற்சியை அவர் ஆதரித்திருக்கலாம் என்று சான்றுகள் தெளிவற்ற முறையில் சுட்டிக்காட்டுகின்றன.  உண்மையாக இருந்தால், இந்தப் பாத்திரம் குறிப்பாக சுறுசுறுப்பாக இருந்திருக்க வாய்ப்பில்லை, ஏனெனில் அவரது தந்தை மற்றும் சகோதரி ஜஹானாரா போலல்லாமல், அவர் பின்னர் இவரது வெற்றிகரமான சகோதரர் ஔரங்கசீப்பால் சிறையில் அடைக்கப்படவில்லை.

தனது தந்தையின் வீழ்ச்சியைத் தொடர்ந்து, தனது உறவினர்களின் திருமணங்களை ஏற்பாடு செய்வதில் தன்னை ஈடுபடுத்திக் கொண்டார். அவரது மூத்த சகோதரர் தாரா மகன் சிபிகர் ஷிகோ 1673 இல் அவுரங்கசீப்பின் மகள் ஜுப்தாத்-உன்-நிஸாவை மணந்தபோது, கௌஹர் ஆராவும் அவரது தாய்வழி உறவினர் ஹமிதா பானு பேகமும் திருமண விழாவை ஏற்பாடு செய்தனர். 1672 ஆம் ஆண்டில் தாராவின் பேத்தி சலீமா பானு பேகம் (கவுகார் அரா தத்தெடுத்து வளர்த்தவர்) மற்றும் அவுரங்கசீப்பின் நான்காவது மகன் இளவரசர் முகமது அக்பர் ஆகியோரின் திருமண ஏற்பாட்டில் அவர் ஒரு பெரிய பங்கினை வகித்துள்ளார். மணமகளின் தாயின் இடத்தை அவர் ஏற்றுக்கொண்டார், இத்திருமணம் ஒரு காலா நிகழ்வு என்று விவரிக்கப்பட்டது. "டெல்லி வாயிலிலிருந்து பேகமின் மாளிகைக்கு செல்லும் சாலையின் இருபுறமும் அலங்கார மரக் கட்டமைப்புகள் ஒளிரும் வகையில் அமைக்கப்பட்டன".

இறப்பு 
கௌஹர் அரா பேகம் 1706இல் ஷாஜகானாபாத்தில் இறந்தார். அந்த நேரத்தில் தக்காணத்தில் நிறுத்தப்பட்டிருந்த ஔரங்கசீப், தனது தங்கையின் மரணத்தால் பாதிக்கப்பட்டார். "ஷாஜகானின் அனைத்து குழந்தைகளிலும், அவளும் நானும் மட்டுமே எஞ்சியிருந்தோம்" என்று அவர் தொடர்ந்து கூறியதாக கூறப்படுகிறது.

மேற்கோள்கள் 

1706 இறப்புகள்
1631 பிறப்புகள்
முகலாய அரச குடும்பத்தினர்
கனிநாத்

பாபா கனிநாத் (Baba Ganinath) கனிநாத் ஜி மகாராஜ் என்றும் அழைக்கப்படுபவர், ஒரு இந்துத் துறவியும் ஒரு நாட்டுப்புற தெய்வமாக வழிபடப்படுபவரும் ஆவார். அவர் இந்தியாவில் குல்தேவ்தா (சமூக கடவுள் அல்லது ஹல்வாய் மற்றும் கானு சமூகத்தின் குல்குரு) என்று வணங்கப்படுகிறார்.   அவரை வழிபடுபவர்கள் அவரை சிவபெருமானின் அவதாரமாகக் கருதுகின்றனர்.  இவரை நினைவுகூரும் வகையில் 2018 ஆம் ஆண்டில் இந்திய அரசின் தபால் துறையால் ஒரு அஞ்சல் தலை வெளியிடப்பட்டது.

வாழ்க்கை வரலாறு 
மஹ்பீகார் (இப்போது பீகாரின் வைஷாலி மாவட்டத்தில்) கங்கை நதிக்கரையில் வாழ்ந்த மன்சாராமுக்கு பாபா கனிநாத் பிறந்தார். புராணங்களின்படி, அவர் தனது குழந்தைப் பருவத்திலிருந்தே அற்புதங்களைக் காட்டத் தொடங்கினார்.  அற்புதங்களைப் பார்த்த பிறகு, மக்கள் சிவனைப் புகழ்ந்து அவருக்கு "கனிநாத்" என்று பெயரிட்டனர். சம்வாத் 1024 இல், அவர் விக்ரமஷிலா பல்கலைக்கழகத்தில் பயின்றார், மேலும் எட்டு சித்திகள் மற்றும் ஒன்பது நிதிகளில் சிக்கனத்துடனும் யோகக்கலையில் தேர்ச்சி பெற்றார். அவர் சந்தேலா மன்னர் ராஜா தங்கின் மகள் கேமாவுடன் திருமணம் செய்து கொண்டார். இவரது 5 குழந்தைகள் முறையே ராய்சந்திரா, ஸ்ரீதர், கோவிந்த், சோன்மதி மற்றும் ஷில்மதி ஆவர்.

மன்னராக ஆன பிறகு (விக்ரம் சம்வாத் 1060 இல் ராஜா), கனிநாத் தனது மூதாதையர் மன்னர்களால் வெல்லப்பட்ட மாநிலங்களை ஒன்றிணைத்து, அவற்றில் சுயாட்சியையும் ஒழுங்கையும் நிறுவினார். சகவாழ்வு மற்றும் இரக்கத்துடன், அவர் அனைத்து மாநிலங்களையும் ஒரே மாநிலமாக ஒருங்கிணைத்தார்.

யவனர்களிடமிருந்து சமூகத்தை விடுவிப்பதற்காக, அவர் தனது மகன்களான ராய்சந்திரா மற்றும் ஸ்ரீதர் தலைமையில் ஒரு படையை உருவாக்கினார். கடுமையான போரில் யவனர்கள் தோற்கடிக்கப்பட்டனர். யவனர்களின் தலைவரான சர்தார் லால் கான் பாபா, கனிநாத்தின் தாக்கத்தால் அவரது சீடராக ஆனார், மேலும் அவரது வாழ்நாள் முழுவதும் அவருக்கு சேவை செய்தார். கனு கனிநாத் மகாராஜ் மற்றும் மாதா கேமா ஆகியோர் பல்வையா தாம் (பல்வையா தம்) என்ற இடத்தில் ஒன்றாக சமாதி  எடுத்துக் கொண்டனர், இது ஹாஜிபூரில் உள்ள அனைத்து ஹல்வாய், கானு மற்றும் மாதேசியா சமூகத்தினரின் வழிபாட்டு மையமாகும்.

விழாக்கள் மற்றும் திருவிழாக்கள் 
கனிநாத் கண்காட்சி (கனிநாத் ஜீ கா மேளா) ஆண்டுதோறும் ஏற்பாடு செய்யப்பட்டு, சுமார் 85 ஆண்டுகளுக்கு முன்பு மடேசியா வைசிய மகா சபையால் நிறுவப்பட்டது. முன்னதாக இந்த கண்காட்சி பீகாரின் வைஷாலி மாவட்டத்தில் உள்ள மஹ்னரில் ஏற்பாடு செய்யப்பட்டது, அங்கு கனிநாத் கோயிலும் தெய்வமும் கங்கை நதியின் வெள்ளத்தால் அரிக்கப்பட்டன.  வைஷாலி மாவட்டத்தில் ஹாஜிபூருக்கு அருகிலுள்ள பிதுபூரில் இந்த கண்காட்சி கிருஷ்ணர் பிறந்த நாளிற்குப் பிறகு (ஆகஸ்ட் மாதத்தில் அடுத்த சனிக்கிழமை) கொண்டாடப்படுகிறது.

கனு ஜெயந்தி ஹல்வாய், மாதேசியா மற்றும் கானு சமூகத்தினரால் கொண்டாடப்படுகிறது. பாபா கனிநாத் கோயிலின் வளர்ச்சிக்காக பீகார் அரசு 7 கோடி ரூபாய் ஒதுக்கியுள்ளது. செப்டம்பர் 7 அன்று, ஹாஜிபூர், மகாநார், பால்வையாவில் அடிக்கல் நாட்டப்பட்டது. இந்த நிகழ்ச்சியில் துணை முதல்வர் சுஷில் கே. மோடி, ஒன்றியய அமைச்சர் ராம் விலாஸ் பாஸ்வான், பீகார் சுற்றுலாத்துறை அமைச்சர் பிரமோத் குமார், சந்திரமுகி தேவி மற்றும் சட்டமன்ற உறுப்பினர்கள் உள்ளிட்ட பிரமுகர்கள் கலந்து கொண்டனர்.

நினைவேந்தல் 
2018 செப்டம்பர் 23 அன்று, சந்த் கனிநாத்தின் நினைவாக இந்திய அரசு ஒரு நினைவு அஞ்சல் தலையை வெளியிட்டது.     அஞ்சல் தலையை தொலைத்தொடர்பு இணை அமைச்சரும் ரயில்வே இணை அமைச்சருமான மனோஜ் சின்ஹா 23 செப்டம்பர் 2018 அன்று வெளியிட்டார்.

மேற்கோள்கள் 

இந்து வட்டாரக் கடவுள்கள்
1,5-ஈரமினோநாப்தலீன்

1,5-ஈரமினோநாப்தலீன் (1,5-Diaminonaphthalene) என்பது  C10H6(NH2)2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கரிம வேதியியல் சேர்மமாகும்.  இது அறியப்பட்டுள்ள பல ஈரமினோநாப்தலீன் சேர்மங்களில் ஒன்றாகும். நிறமற்ற திண்மப் பொருளாகக் காணப்படும் 1,5-ஈரமினோநாப்தலீன் காற்றில் ஆக்சிசனேற்றத்தால் கருமையாகிறது.

தயாரிப்பு
1,5-இருநைட்ரோநாப்தலீனை  குறைத்தல் வினைக்கு உட்படுத்துவதன் மூலம் தயாரிக்கப்படுகிறது. இநத 1,5-இருநைட்ரோநாப்தலீனை  1,8- சமபகுதியங்களை நைட்ரோயேற்றம் செய்து தயாரித்துக் கொள்ளலாம். அம்மோனியம் சல்பைட்டுடன் 1,5-ஈரைதராக்சிநாப்தலீனைச் சேர்த்து சூடாக்கியும் இதை தயாரிக்கலாம். இது நாப்தலீன்-1,5-ஈரைசோசயனேட்டு தயாரிக்க உதவும் முன்னோடிச் சேர்மமாகும். சிறப்பு பாலியூரிதீன்களுக்கு தயாரிப்பிலும் பயன்படுத்தப்படுகிறது.

மேற்கோள்கள்

நாப்தைலமீன்கள்
டையமீன்கள்
இலந்தனம் குப்ரேட்டு

இலந்தனம் குப்ரேட்டு (Lanthanum cuprate) என்பது CuLa2O4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். குப்ரேட்டு (CuOn]2n-) எதிர்மின் அயனியும் இலந்தனம் (La3+) நேர்மின் அயனியும் சேர்ந்து இந்த உப்பு உருவாகிறது  என்பதை இந்தப் பெயர் குறிக்கிறது. உண்மையில் இதுவொரு சகப் பிணைப்பு சேர்மமாகும். இலந்தனம் ஆக்சைடும் தாமிர(II) ஆக்சைடும் சேர்ந்து உயர் வெப்பநிலையில் வினைபுரிந்து ஆக்சிசனைக் கொண்டு ஆற்றிப் பதமாக்கல் மூலம் இலந்தனம் குப்ரேட்டு யாரிக்கப்படுகிறது.

பொட்டாசியம் டெட்ராபுளோரோநிக்கலேட்டுடன் (K2NiF4) தொடர்புடைய நாற்கோணகக் கட்டமைப்பை இலந்தனம் குப்ரேட்டு ஏற்றுக்கொண்டு செஞ்சாய்சதுர வடிவத்தில் காணப்படுகிறது.  சில இலந்தனங்களை பேரியம் மூலம் இடம் மாற்றுவதால்  இலந்தனம் பேரியம் தாமிர ஆக்சைடு எனப்படும் நான்கிணைய நிலை   CuLa1.85Ba0.15O4 சேர்மத்தை அளிக்கிறது. கலப்பு செய்யப்பட்ட இலந்தனம் குப்ரேட்டு −243 °செல்சியசு வெப்பநிலையில் மீகடத்துத் திறனைக் காட்டுகிறது.  கண்டுபிடிக்கப்பட்ட நேரத்தில் இது அதிக வெப்பநிலையாக இருந்தது. இந்த கண்டுபிடிப்பு குப்ரேட்டு மீகடத்திகள் பற்றிய ஆராய்ச்சியைத் தொடங்கியது. சியார்ச்சு பெட்நார்சு மற்றும் கே. அலெக்சு முல்லர் ஆகியோருக்கு இயற்பியலுக்கான நோபல் பரிசு கிடைப்பதற்கு அடிப்படையாக அமைந்தது.

மேற்கோள்கள்

இலந்தனம் சேர்மங்கள்
செப்பு சேர்மங்கள்
கனிம வேதியியல் சேர்மங்கள்
இலித்தியம் தாண்டலேட்டு

இலித்தியம் தாண்டலேட்டு (Lithium tantalate) என்பது LiTaO3 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். வெண்மை நிறத்தில் காணப்படும் இந்த உப்பு எதிரிணைக் காந்தப்பண்பு கொண்டதாகவும் நீரில் கரையாத பண்பையும் கொண்டுள்ளது. இலித்தியம் தாண்டலேட்டு பெரோவ்சிகைட்டு கட்டமைப்பை ஏற்றுக் கொண்டுள்ளது. ஒளியியல் பண்புகளை கொண்டுள்ள இலித்தியம் தாண்டலேட்டு அழுத்தமின் விளைவு மற்றும் வெப்பமின் விளைவு பண்புகளையும் கொண்டிருப்பதால்,  நேரியல் அல்லாத ஒளியியல், செயலற்ற அகச்சிவப்பு உணரிகள் போன்ற இயக்கக் காணிகள், டெட்ரா எர்ட்சு மின்காந்த அலைகள் உருவாக்கம் மற்றும் கண்டறிதல், மேற்பரப்பு ஒலி அலை பயன்பாடுகள், கைபேசிகள் ஆகியவற்றிற்கு இச்சேர்மம் மதிப்புமிக்கதாக அமைகிறது. மேலும் இந்த சேர்மம் பற்றி வணிக ஆதாரங்களில் இருந்து கணிசமான தகவல்கள் கிடைக்கின்றன.

பயன்
இலித்தியம் தாண்டலேட்டு சேர்மம் அகச்சிவப்பு நிறமாலை ஒளிமானிகளில் ஒரு நிலையான கண்டறிதல் உறுப்பு ஆகும்.
ஓர் இலித்தியம் தாண்டலேட்டு படிகத்தைப் பயன்படுத்தி வெப்பமின் விளைவு உருகுதல் பிணைவு நிரூபிக்கப்பட்டுள்ளது. தீவிர வெப்பம் அல்லது அழுத்தம் இல்லாமல் அணுக்கரு இணைவு மூலம் ஈலியம்-3 மற்றும் நியூட்ரான்களின் ஒரு சிறிய இளக்கி உற்பத்தியின் விளைவாக இது டியூட்டீரியம் அணுக்கருக்களின் கற்றைகளை உருவாக்கி முடுக்கிவிடுவதற்கு போதுமான அளவு மின்னூட்டத்தை உருவாக்குகிறது.

வெப்பமின் விளைவு கொண்ட LiTaO3  படிகங்களின் நேர்மின் மற்றும் எதிர்மின் சுமைகளுக்கு இடையே நீர் உறையும் போது வேறுபாடு காணப்பட்டது.

மேற்கோள்கள்

இலித்தியம் சேர்மங்கள்
தாண்டலேட்டுகள்
இரஞ்சனி கெபார்

இரஞ்சனி கெபாபர் (Ranjani Hebbar)(1981-9 சூன் 2013) ஓர் இந்தியக் கருநாடக இசைப் பாடகர் ஆவார். இப்போது இவரது இரண்டு சீடர்கள், வித்து

வான் அர்ச்சனா மற்றும் வித்துவான் சமன்வி இரஞ்சனியின் பாதையைப் பின்பற்றி இசையைப் பரப்புகிறார்கள்.

இளமை 
இரஞ்சனி கெபார் உடுப்பியில் தாவரவியல் பேராசிரியரான அரவிந்த் கெபாருக்கும் வசந்த இலட்சுமிக்கும் மகளாகப் பிறந்தார். இவர் தனது பெற்றோர் மற்றும் மாதூர் பாலசுப்ரமணியம் ஆகியோரிடம் இசையைக் கற்கத் தொடங்கி எஸ். சௌம்யா மற்றும் சௌமியாவின் தந்தை சீனிவாசனின் முதல் சீடரானார். செங்கல்பட்டு ரங்கநாதனிடம் தொடர்ந்து படித்து, சென்னைப் பல்கலைக்கழகத்தில் கருநாடக இசையில் முதுகலைப் பட்டம் பெற்றார். இரஞ்சனி மென்பொருள் பொறியாளரான குரு பிரசாத்தை மணந்தார்.

தொழில் 
அனைத்திந்திய வானொலி முதல் தரக் கலைஞராக இருந்த இவர், தேசிய தொலைக்காட்சி உட்படத் தென்னிந்தியாவில் பல மேடைகளில் நிகழ்ச்சிகளை நிகழ்த்தியுள்ளார்.

இறப்பு 
இரஞ்சனி கெபர் புற்றுநோயால் 9  சூன் 2013 அன்று மணிப்பாலில் உள்ள கே. எம். சி. மருத்துவமனையில் இறந்தார்.

விருதுகள் மற்றும் பட்டங்கள் 
 கல்கி விருது
 இசாய் சுதார்
 ம. ச. சுப்புலட்சுமி உதவித்தொகை

மேற்கோள்கள் 

கருநாடக இசைப் பாடகர்கள்
2013 இறப்புகள்
1983 பிறப்புகள்
Articles with hCards
குறுகிய விளக்கமுடைய கட்டுரை
மாலினி ராஜூர்கார்

மாலினி ராஜுர்கர் (Malini Rajurkar-8 சனவரி 1941-6 செப்டம்பர் 2023) ஓர் இந்திப் பாடகர். இவர் குவாலியர் கரானா எனும் இந்துஸ்தானி இசைப் பாரம்பரிய பாடகர்.

இளமை 
மாலினி ராஜுர்கர் இந்தியாவின் ராஜஸ்தான் மாநிலத்தில் பிறந்து வளர்ந்தார். அஜ்மீரில் உள்ள சாவித்திரி பெண்கள் உயர்நிலைப் பள்ளி மற்றும் கல்லூரியில் மூன்று ஆண்டுகள் கணித ஆசிரியராக இருந்துள்ளார். இங்கு இவர் இதே பாடத்தில் பட்டம் பெற்றவர் என்பது குறிப்பிடத்தக்கது. தனக்குக் கிடைத்த மூன்று ஆண்டு உதவித்தொகையைப் பயன்படுத்தி, அஜ்மீர் இசைக் கல்லூரியில் சங்கீத நிபுனை முடித்து, கோவிந்திராவ் ராஜுர்கர் மற்றும் அவரது மருமகன் ஆகியோரின் வழிகாட்டுதலின் கீழ் இசையைப் படித்தார். வசுந்தராவ் ராஜூர்கரை மாலினி மணந்தார்.

நடிப்பு 
மாலினி இந்தியாவின் முக்கிய இசை விழாக்களில் நிகழ்த்தினார். இதில் குணிதாசு சம்மேளன் (மும்பை), தான்சென் சமோராக் (குவாலியர்), சவாய் கந்தர்வ விழா (புனே), மற்றும் சங்கர் லால் விழா (தில்லி) குறிப்பிடத்தக்கன.

மாலினி குறிப்பாகத் தப்பா மற்றும் தாரானா வகையின் மீதான தனது திறமையினை செலுத்தினார். இவர் மெல்லிசையிலும் பாட வல்லவர். இவரது மராத்தி நாட்டியகீதே, பாண்டு-நிருபதி ஜனக் ஜயா, நரவர் கிருஷ்ணாசமான், யா பவனில் கீத் புராணே பாடல்கள் பிரபலமாக உள்ளன.

இறப்பு 
ராஜூர்கர் 6 செப்டம்பர் 2023 அன்று தனது 82வது வயதில் ஐதராபாத்தில் காலமானார்.

விருதுகள் 

 சங்கீத நாடக அகாதமி விருது 2001

மேற்கோள்கள்

வெளி இணைப்புகள் 

 மாலினிதையின் பாடல்கள் பற்றிய வலைப்பதிவு

சங்கீத நாடக அகாதமி விருது பெற்றவர்கள்
2023 இறப்புகள்
1941 பிறப்புகள்
சுமித்ரா அசாரிகா

சுமித்ரா அசாரிகா (Sumitra Hazarika) இந்தியாவைச் சேர்ந்த ஒரு செயல்முனைவாளராவார்.  அசாம் மாநிலத்திலுள்ள இயோர்காட்டு மாவட்டத்தின்  தைட்டபோர் நகரத்தில் இவர் பிறந்தார்.   திருமணம் செய்து கொண்டு மணிந்திர கோகோயுடன் வாழ்ந்தார்.  இசையமைப்பாளர் பூபன் அசாரிகாவின் மைத்துனியாகவும் இவர் அறியப்படுகிறார். ஒருங்கிணைப்பு, பாலின சமன்பாடு, நல்லிணக்கம் மற்றும் அச்சுறுத்தலுக்கு எதிரான போராட்டம் ஆகியவற்றுக்கான அமைப்பின் தலைவராக இருந்தார். அசாம் மாநில பெண்கள் ஆணையத்திலும் பணிபுரிந்தார்.  2022 ஆம் ஆண்டில், அரசியல்வாதி செர்மான் அலி அகமதுவின் பாலியல் பலாத்காரம் பற்றிய தொலைக்காட்சி கருத்துகள் தொடர்பாக அவருக்கு எதிராக முதல் தகவல் அறிக்கையை இவர் பதிவு செய்தார்.இவரது சாதனைகளை அங்கீகரிக்கும் வகையில், 8 மார்ச் 2017 ஆம் ஆண்டு மார்ச்சு மாதம் 8 ஆம் தேதியன்று  குடியரசுத்தலைவர் பிரணாப் முகர்ச்சியிடமிருந்து  நாரி சக்தி விருதினைப் பெற்றார்.. 2018  ஆம் ஆண்டு சுமித்ரா அசாரிகா பிராக் பெரோனா விருதையும் பெற்றார்.

மேற்கோள்கள்

நாரி சக்தி விருது பெற்றவர்கள்
அசாமிய நபர்கள்
இந்திய செயற்பாட்டாளர்கள்
வாழும் நபர்கள்
சிவப்புப் பன்றிக்களை

சிவப்புப் பன்றிக்களை (தாவரவியல் பெயர்: Amaranthus cruentus, ஆங்கிலம்: blood amaranth, red amaranth, purple amaranth, prince's feather, Mexican grain amaranth)  என்பது பூக்கும் தாவரமாகும். இது “அமராந்தேசியே” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 184 பேரினங்கள் உள்ளன. அதிலுள்ள பேரினமான “பன்றிக்களை” என்பதில் 95 இனங்கள் உள்ளன. அவற்றில் ஒரு இனமாக, இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை கண்டறிந்தவர் ‘கரோலஸ் லின்னேயஸ் ஆவார். இவ்வினத்திற்கு, 46  வேறுபெயர்கள் உள்ளதாகத் தெரிவிக்கப்பட்டுள்ளது.

வாழிடம் 
இதன் வாழிடங்களை இருவகையாகப் பிரிக்கலாம். 1. பிறப்பிடம், 2. அறிமுக இடம்.

பிறப்பிடங்கள்: இந்த இடங்களின் அகணியத் தாவரமாக இத்தாவரயினம் இருக்கிறது.  மெக்சிக்கோ முதல் நிக்கராகுவா வரை வாழ்கிறது. இது வருடம் முழுவதும் வளரும் இயல்புடையது. இருப்பினும், வெப்ப வலயம் பகுதிகளின் வறண்ட காலங்களில் இதன் பெரும்பகுதி காய்ந்து காணப்படுகிறது.

அறிமுக இடங்கள்: ஏறத்தாழ ஐந்து கண்டங்களிலும் இது அறிமுகத் தாவரமாகவும் உள்ளது.  ஆப்கானித்தான், அலபாமா, அல்பேனியா, அல்சீரியா, Altay, அமுர் ஆறு, அர்கெந்தீனா, அரிசோனா, அசாம், வங்காளதேசம், பெல்ஜியம்,  பிரான்சு, ஜெர்மனி, ஈரான்,  யப்பான்,  கசக்கஸ்தான், லிபியா, நைஜீரியா,  பாக்கித்தான்,  பென்சில்வேனியா,  உருவாண்டா, சார்தீனியா, சவூதி அரேபியா, சுவீடன், சுவிட்சர்லாந்து, தஜிகிஸ்தான், தைவான், தன்சானியா,  வியட்நாம், யெமன், யுகோசுலாவியா, சாம்பியா, சாயிர்

வளரியல்பு 
இது இரண்டு மீட்டர் (6 அடி) உயரம் வரை வளரும் இயல்புடையது. கேரளம்|கேரளாவில் உள்ள வயநாடு, அதைவிட அதிகம் வளர்ந்துள்ளதாகத் தெரிவிக்கப்படுகிறது. பெரும்பாலும் பூக்கள் சிவப்பு நிறத்தில் காணப்படுகின்றன. காட்டில் வளரும் இச்செடிகளின் விதைகள் கருப்பாக இருக்கும். பண்ணைகளில் உற்பத்தி செய்யப்படும் விதைகள் வெள்ளையாக இருக்கும்.

பயன்கள் 
 இதன் விதைகளை, பருப்பு வகைகள் போல, சமையலுக்குப் பயன்படுத்துவர். சோளப்பொரி போல பொரித்தும் உண்பர். பன்றி இறைச்சியுடன் சமைத்தும் உண்பர். இதில் தின்பண்டமும் (alegría) செய்வர். . பசளி போல இலைகளையும் பயன்படுத்துவர். விதைகளை முளைக்கட்டியும் உண்பர்.  இமாலச்சலப் பிரதேசத்தில் உள்ள கின்னௌர் மாவட்டம்  இதனை,  பாயசம் போல சமைத்துன்பர்.

மேற்கோள்கள்

வெளியிணைப்புகள் 

 Jepson Manual treatment
 PROTAbase on Amaranthus cruentus

பூக்கும் தாவரங்கள்
கீரைகள்
பருப்புகள்
பன்றிக்களைகள்
கவிதா பட்வால்

கவிதா பட்வால் துல்புலே (Kavita Paudwal - பிறப்பு 1974), ஓர் இந்தியப் பாடகி ஆவார். பஜன் எனப்படும் பக்தி பாடல்கள்பாடுவதில் பெயர் பெற்ற இவர், காயத்ரி மந்திரம், கிருஷ்ணர்,  லக்ஷ்மி மற்றும் அம்ருத்வனி உட்பட சுமார் 40 இசை ஆல்பங்களை வெளியிட்டுள்ளார். இவர், 1995ஆம் ஆண்டு முதல் பக்திப் பாடல்களைப் பாடி வருகிறார். ஹையா (1995), மிர்ச் மசாலா (1996), மற்றும் ஜூலி ஐ லவ் யூ போன்ற பிரபலமான பாடல்களுக்கு இவர் குரல் கொடுத்துள்ளார். மேலும், இவர், பல பாலிவுட் படங்களுக்கு பின்னணி பாடியுள்ளார். அவற்றில், தோஃபா (1984), ஜூனூன் (1992), பூல் பேன் பத்தர் (1998), பாவனா (1984), மற்றும் அங்கரே (1998) ஆகிய திரைப்படங்கள் அடங்கும்.

இவர் முக்கியமாக இந்தி மொழித் திரைப்படங்கள் மற்றும் இசை ஆல்பங்களில் பாடுகிறார். தமிழ், தெலுங்கு, பெங்காலி, கன்னடம், மராத்தி, குசராத்தி, நேபாளி, மலையாளம், ஒரியா, போஜ்புரி மற்றும் பிற இந்திய மொழிகளிலும் பாடியுள்ளார்.

இளமையும் கல்வியும் 
கவிதா பட்வால் மும்பையில் உள்ள நர்சி மோஞ்சி வணிகவியல் மற்றும் பொருளாதாரக் கல்லூரியில் வணிகப் பட்டம் பெற்றவர். நியூயார்க் பல்கலைக்கழகத்தின் டிஷ் ஸ்கூல் ஆஃப் ஆர்ட்ஸில் ஊடாடும் ஊடகத்தில் முதுகலைப் பட்டத்தை முடித்தார். அவர் இந்துஸ்தானி பாரம்பரிய இசையில் பண்டிதரான ஜியால் வசந்த் மற்றும் சுரேஷ் வாட்கர் ஆகியோரிடமும்,  இவரது பெற்றோர் அருண் பட்வால் மற்றும் அனுராதா பட்வால் ஆகியோரிடமும் பயிற்சி பெற்றார்.

தொழில் 
கவிதா பட்வால், தனது 13ஆம்  வயதில், மகேஷ் பட்டின் ஜூனூன் திரைப்படத்தில் பின்னணிப் பாடகியாக அறிமுகமானார். இவருக்கு 16 வயதாகும் போது, இரண்டு படங்களுக்கு இசையமைத்துள்ளார். ஏ.ஆர்.ரஹ்மான், லக்ஷ்மிகாந்த்-பியாரேலால், அனு மாலிக், பப்பி லஹிரி போன்ற பல்வேறு திரைப்பட இசையமைப்பாளர்களுக்கு கவிதா குரல் கொடுத்துள்ளார். கஜோல், ஐஸ்வர்யா ராய் பச்சன், சோனாலி பிந்த்ரே, பூஜா பட் போன்ற நடிகைகளுக்கு பின்னணி பாடியுள்ளார் . டி-சீரிஸ் உடன் 40 பக்தி இசை குறுந்தகடுகளை இவர் அறிமுகப்படுத்தியுள்ளார். இவர் ஹரிஹரன், சோனு நிகம், ஜாவேத் அலி மற்றும் ஷான் போன்ற சக பாடகர்களுடன் பாடியுள்ளார்.

பட்வால், தோஃபா (1984), பாவனா (1984), அம்சியசர்கே ஆமிச் (1990), ஜம்லா ஹோ ஜம்லா (1995), பூல் பேன் பத்தர் (1998), ரட்சகன் (1997), மின்சார கனவு (1997)  கிராந்திகாரி (1997), அங்கரே (1998), லவ் யூ ஹமேஷா (2001) மற்றும் ஹீரோயின் நம்பர் 1 (2001) போன்ற திரைப்படங்களுக்குப் பின்னணிப் பாடலைப் பாடியுள்ளார்.

நவம்பர் 2019-இல், அவர் பங்கஜ் உதாஸுடன் இணைந்து ரங்க தனுச்சா ஜூலா என்ற மராத்தி பவ்கீத் தனிப்பாடலுக்காகப் பணியாற்றினார்.

தனிப்பட்ட வாழ்க்கை 
இவர் அனுராதா பாட்வால் மற்றும் அருண் பட்வால் ஆகியோரின் மகள் ஆவார்.

மேற்கோள்கள் 

இந்தியப் பாடகிகள்
கன்னடத் திரைப்படப் பின்னணிப் பாடகர்கள்
வாழும் நபர்கள்
1974 பிறப்புகள்
பக்திப் பாடல்

பக்தி பாடல் (Devotional song) என்பது மத அனுஷ்டானங்கள் மற்றும் சடங்குகளுடன் குறித்த  பாடலாகும். பாரம்பரியமாகப் பக்தி இசை இந்து இசை, யூத இசை, புத்த இசை, இசுலாமிய இசை மற்றும் கிறித்தவ இசை ஆகியவற்றின் ஒரு பகுதியாக இருந்து வருகிறது.

ஒவ்வொரு பெரிய மதமும் பக்தி பாடல்களுடன் அதன் பாரம்பரியத்தைக் கொண்டுள்ளது. கிறித்துவத்தில், உரோமன் கத்தோலிக்கம், லூதரனிசம், கிழக்கு மரபுவழி திருச்சபை, உருசிய மரபுவழித் திருச்சபை மற்றும் பிறவற்றின் வழிபாட்டு முறைகளின் ஒரு பகுதியாகப் பக்தி பாடல்கள் உள்ளன. ஒரு பக்தி பாடல் என்பது பிரார்த்தனையின் ஒரு பகுதியாகும். இந்த சூழல்களில் அலங்காரம் அல்ல. சீர்திருத்தப் பாரம்பரியத்திற்குள், திருச்சபை இசை பொதுவாகப் பரபரப்பாக விவாதிக்கப்பட்டது. சில பியூரிடன்கள் அனைத்து ஆபரணங்களையும் எதிர்த்தனர். பாடகர்கள், பாடல்கள் மற்றும் வழிபாட்டு முறைகள் நிராகரிக்கப்பட்டதால், பக்திகளை ஒழிக்க முயன்றனர்.

கிழக்கு மற்றும் அருகிலுள்ள கிழக்கு மதங்களில், பக்தி வழிபாடுகள் கூட்டுப் பிரார்த்தனை மற்றும் தியானமாகச் செயல்பட முடியும். பயிற்சியாளர்களுக்கு ஒரு மாய அனுபவத்தை வழங்குவதற்காக நீண்ட காலத்திற்கு நீடித்திருக்கும் குறிப்பிட்ட தாளங்களில் இவை பாடப்படுகின்றன. இந்து இசையில், பக்தி இயக்கம், பஜனைகள், கீர்த்தனை மற்றும் ஆரத்தி போன்ற வடிவங்களை எடுக்கிறது.

பக்தி இசையின் வகைகள் 

 பஜனை ஒரு இந்து அல்லது சீக்கிய பக்தி.
 போர்கித் ஒரு அசாமிய போர்கீதம்.
 கவ்வாலி சூபிக்களின் பக்தி இசை, இசுலாம் மாய பாரம்பரியம்.
 குன்லா பஜன்
 தபா இசை
 சூஃபி இசை
 சியாமா சங்கீதம்
 கீர்த்தனை

மேற்கோள்கள் 

இசை
பாடல் வகைகள்
சமயம்
அல்தியா

அல்தியா (தாவரவியல் பெயர்: Althaea) என்பது மால்வேசியே (Malvaceae) என்ற பூக்கும் தாவரக் குடும்பத்தின் 246 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர்  கரோலசு இலின்னேயசு ஆவார். இவரை , L. என்ற தாவரவியல் பன்னாட்டு பெயர் சுருக்கத்தால் குறிப்பிட வேண்டும். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் வாழ்விடங்கள் நடுநிலக் கடல், ஐரோப்பா முதல்  சைபீரியா, பாக்கித்தான் வரை உள்ளன.

இனங்கள்  
கியூ தாவரவியல் ஆய்வகம், இப்பேரினத்தின் இனங்களாக, 9 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

 Althaea armeniaca 
 Althaea bertramii 
 Althaea cannabina 
 Althaea hiri 
 Althaea hiri 
 Althaea officinalis 
 Althaea oppenheimii 
 Althaea × pavisii 
 Althaea taurinensis 
 Althaea villosa 
 Althaea vranjensis

மேற்கோள்கள்

வெளியிணைப்புகள் 

தாவரவியல் பெயருடையக் கட்டுரைகள்
பூக்கும் தாவரப் பேரினங்கள்
அர்ச்சனா கௌதம்

அர்ச்சனா கௌதம் (Archana Gautam) (பிறப்பு 1994 அல்லது 1995) ஓர் இந்திய நடிகை, அரசியல்வாதி மற்றும் வடிவழகி  ஆவார். இவர் மிஸ் உத்தரபிரதேசம் 2014,  மிஸ் பிகினி இந்தியா 2018 போன்ற பட்டங்களை வென்றவர் ஆவார்.  மிஸ் காஸ்மோஸ் வேர்ல்ட் 2018 இல் இந்தியாவைப் பிரதிநிதித்துவப்படுத்தினார், மேலும் 2018 ஆம் ஆண்டின் மிகவும் திறமை வாய்ந்த துணைப் பட்டத்தை வென்றார்.  மெய் நிகழ்வுகளில் பங்கேற்றமைக்காக அவர் அறியப்படுகிறார் பிக் பாஸ் 16 என்ற நிகழ்ச்சியில் பங்குபெற்றார். இந்நிகழ்வில் அவர் மூன்றாவது இரண்டாம் நிலைத் தேர்வராக உருவெடுத்தார்.

தொடக்க கால வாழ்க்கை 
இவர் உத்தரபிரதேசத்தின் மீரட்டில் ஒரு தலித் குடும்பத்தில் பிறந்தார். இவருக்கு இவரைனனனனன விட இளைய சகோதரர் ஒருவர் இருக்கிறார். அவர் தனது நகரத்தில் வெகுஜன தகவல்தொடர்புகளில் தனது படிப்பை முடித்துள்ளார்.

2014 ஆம் ஆண்டில் மிஸ் உத்தரப்பிரதேசம் என்ற பட்டத்தை வென்றார். மிஸ் பிகினி இந்தியா 2018 ஐ வென்றுள்ளார் மற்றும் மிஸ் பிகினி யுனிவர்ஸ் 2018 இல் இந்தியாவை பிரதிநிதித்துவப்படுத்தியுள்ளார். மலேசியாவில் நடைபெற்ற மிஸ் காஸ்மோஸ் 2018 இல் இந்தியாவைப் பிரதிநிதித்துவப்படுத்தி, மோஸ்ட் டாலண்ட் 2018 என்ற துணைப் பட்டத்தையும் வென்றார் கௌதம்.

2022 முதல் பிப்ரவரி 2023 வரை, கலர்ஸ் டிவியின் மெய் நிகழ்ச்சியான  பிக் பாஸ் 16 இல் பங்கேற்பாளராகக் காணப்பட்டார், அங்கு அவர் 3 வது இரண்டாம் நிலைத் தேர்வர் ஆனார். அடுத்து அவர் சண்டை அடிப்படையிலான மெய் நிகழ்ச்சியான ஃபியர் ஃபேக்டர்ஃ கத்ரோன் கே கிலாடி 13 இல் பங்கேற்றார்.

அரசியல் வாழ்க்கை 
நவம்பர் 2021 இல் இந்திய தேசிய காங்கிரசில் சேர்ந்தார் மற்றும் 2022 உத்தரபிரதேச சட்டமன்றத் தேர்தலில் அஸ்தினாபூர் (சட்டமன்றத் தொகுதி) இலிருந்து போட்டியிடும் வாய்ப்பைப் பெற்றார். இந்தத் தொகுதியிலிருந்து போட்டியிட்ட 8 வேட்பாளர்களில் இவரும் ஒருவர். பாஜக வேட்பாளர் தினேஷ் கதிக் என்பவரிடம் தோல்வியடைந்தார், அவர் 107587 வாக்குகளை வென்றார், கௌதம் 1,519 வாக்குகளை மட்டுமே பெற்றார்.

2023 ஆம் ஆண்டில், மக்களவை பெண்கள் இடஒதுக்கீடு மசோதாவின் பின்னணியில் மல்லிகார்ஜுன கார்கே மற்றும் பிரியங்கா காந்தி ஆகியோரை வாழ்த்த புதுதில்லியில் உள்ள இந்திய தேசிய காங்கிரஸ் அலுவலகத்திற்குள் நுழைய முயன்றபோது கௌதம் தனது தந்தையுடன் தாக்கப்பட்டார். பிரியங்கா காந்தியின் தனிப்பட்ட உதவியாளர் சந்தீப் குமார் தனக்கு கொலை மிரட்டல் விடுத்ததாக கௌதம் குற்றம் சாட்டினார். காங்கிரஸ் கட்சி அலுவலகத்தின் பெண் ஊழியர் தன்னை உடல் ரீதியாக தாக்கியதாகவும், தனது உயிரைக் காப்பாற்றுவதற்காக அங்கிருந்து தப்பிக்க வேண்டியிருந்தது என்றும் அவர் குற்றம் சாட்டினார். தந்தை மற்றும் அவருடன் அவரது ஓட்டுநரும் தாக்கப்பட்டதாக தெரிவிக்கப்பட்டது.

திரைப்படவியல்

திரைப்படங்கள்

தொலைக்காட்சி

மேற்கோள்கள் 

தமிழ்த் திரைப்பட நடிகைகள்
இந்தித் திரைப்பட நடிகைகள்
வாழும் நபர்கள்
மங்கள் சிங் அசோவரி

{{Infobox writer
| image = Mangal Singh Hazowary.jpg
| caption = 2023 ஆம் ஆண்டில் அசாமின் கோக்ரச்சர் நகரத்தில் மங்கள் சிங் அசோவரி
| name    = மங்கள் சிங் அசோவரி
| occupation = கவிஞர்
| birth_date = 
| birth_place = சில்பரி கிராமம், அசாம், இந்தியா
| language= போடோ மொழி
| Period  = 
| subject   =
| notablework = | awards= சாகித்திய அகாதமி விருது 2005 பத்மசிறீ, 2021
}}
மங்கள் சிங் அசோவரி (Mangal Singh Hazowary'') இந்தியாவின் அசாம் மாநிலத்தைச் சேர்ந்த ஒரு போடோ மொழி கவிஞர் ஆவார். இவர் 2005 ஆம் ஆண்டில் சியுனி மவ்க்தாங் பிசோம்பி அர்வ் அரோச்சு" என்ற கவிதைக்காக சாகித்ய அகாடமி விருதைப் பெற்றுள்ளார்.   இலக்கியம் மற்றும் கல்விக்கு இவர் ஆற்றிய பங்களிப்புகளுக்காக இந்திய அரசு 2021 ஆம் ஆண்டில் பத்மசிறீ என்ற நான்காவது உயரிய குடிமை விருதை இவருக்கு வழங்கியது.

மேற்கோள்கள்

1954 பிறப்புகள்
வாழும் நபர்கள்
பத்மசிறீ விருது பெற்றவர்கள்
சாகித்திய அகாதமி விருது பெற்றோர்
இந்தியக் கவிஞர்கள்
அசாமிய நபர்கள்
பிரேமலு

பிரேமலு ( Premalu ) என்பது இயக்குநர் கிரிஷ் ஏ. டி. இணைந்து எழுதி இயக்கி மலையாள மொழியில் 2024 இல் வெளியான காதல் நகைச்சுவைத் திரைப்படமாகும். இந்த படத்தில் நஸ்லன் கே. கஃபூர் மற்றும் மமிதா பைஜு ஆகியோர் முக்கிய வேடங்களில் நடித்துள்ளனர்.  சங்கீத் பிரதாப், சியாம் மோகன் எம். மீனாட்சி ரவீந்திரன், அகிலா பார்கவன், அல்தாஃப் சலீம் மற்றும் மேத்யூ தாமஸ் உள்ளிட்ட நடிகர்களும் இதில் நடித்துள்ள்னர். விஷ்ணு விஜய் இசையமைத்த இப்படத்திற்கு அஜ்மல் சாபு ஒளிப்பதிவையும் மற்றும் ஆகாஷ் ஜோசப் வர்கீஸ் படத்தொகுப்பையும் மேற்கொண்டுள்ளனர். 

திரைப்படம் 9 பிப்ரவரி 2024 அன்று வெளியிடப்பட்டது. இதன் கதை, இசை, நகைச்சுவை மற்றும் நடிகர்களின் நடிப்பிற்காக விமர்சகர்களிடமிருந்து விமர்சன ரீதியான பாராட்டைப் பெற்றது.  ரூபாய் செலவில் தயாரிக்கப்பட்ட இந்த படம், திரையரங்கில் ஒரு நல்ல வசூலைக் கொண்டிருந்தது. மேலும் உலகளவில் 100 கோடி ரூபாய்க்கு மேல் (13  அமெரிக்க டாலர்) வசூலித்த ஐந்தாவது மலையாள படமாக மாறியது. இது தற்போது அனைத்து காலத்திலும் அதிக வசூல் செய்த ஐந்தாவது மலையாள படமாகும்.தெலுங்கில் மொழி பெயர்க்கப்பட்ட பதிப்பு 8 மார்ச் 2024 அன்று வெளியிடப்பட்டது. தமிழில் பெயர்க்கப்பட்டு 15 மார்ச் 2024 அன்று வெளியானது.

தயாரிப்பு 
பகத் பாசில், திலீஷ் போத்தன் மற்றும் சியாம் புஷ்கரன் ஆகியோர் தங்கள் தயாரிப்பு நிறுவனமான பாவனா ஸ்டுடியோஸின் கீழ் இப்படத்தைத் தயாரித்திருந்தனர். படம் ஐதராபாத்தின் கலாச்சாரம் மற்றும் அழகிய இடங்களை படம் பிடித்துள்ளது.

இசை 
இப்படத்தின் இசை மற்றும் பாடல்களுக்கு விஷ்ணு விஜய் இசையமைத்துள்ளார். அகாதமி விருது பெற்ற கீரவாணி இசையில் சித்ரா மற்றும் பி. உன்னிகிருஷ்ணன் ஆகியோர் பாடியிருந்த 1996 ஆம் ஆண்டு வெளியான தேவராகம் திரைப்படத்தின் 'யா யா யாதவா' பாடல் மீண்டும் பயன்படுத்தப்பட்டது. பின்னர் படம் வெளியானபோது இது விமர்சனத்திற்கு ஆளானது. நடிகர் கே. ஜி. மார்கோஸ் திரைப்படங்களிலிருந்து ஒரு குறுகிய இடைவெளிக்குப் பிறகு "தெலங்காணா பொம்மலு" என்ற தலைப்பில் ஒரு பாடலை பாடியுள்ளார்.

வெளியீடு 
திரையரங்குகளில் பிப்ரவரி 9,2024 அன்று வெளியிடப்பட்டது. இந்த படம் 29 மார்ச் 2024 மாதம் டிஸ்னி+ ஹாட் ஸ்டாரில் வெளியிடப்பட உள்ளது.

மேற்கோள்கள்

வெளி இணைப்புகள் 

இந்திய மலையாளத் திரைப்படங்கள்
2024 மலையாளத் திரைப்படங்கள்
அருச்செண்டோபாமவுரைட்டு

அருச்செண்டோபாமவுரைட்டு (Argentobaumhauerite) என்பது Ag1.5Pb22As33.5S72 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். சுவிட்சர்லாந்து நாட்டின் பின் நகராட்சியில் உள்ள சமவெளியில் முதன் முதலில் அரிய கனிமமாகக் கருதப்படும் அருச்செண்டோபாமவுரைட்டு கனிமம் கண்டறியப்பட்டது. பன்னாட்டு கனிமவியம் நிறுவனம் Abha என்ற குறியீட்டால் அருச்செண்டோபாமவுரைட்டு கனிமத்தை அடையாளப்படுத்துகிறது.

மேற்கோள்கள்

புற இணைப்புகள் 
 Argentobaumhauerite data sheet

கனிமங்கள்
வெள்ளி கனிமங்கள்
ஈயக் கனிமங்கள்
ஆர்சனிக் கனிமங்கள்
கந்தகம்(-2) சேர்மங்கள்
பிலிப் எட்வர்ட் ஆர்ச்சர்

பிலிப் எட்வர்ட் ஆர்ச்சர் (22 பிப்ரவரி 1925 - 10 மே 2002) 1991 மற்றும் 1995க்கு இடையில் கானாவின் தலைமை நீதிபதியாக இருந்தார். கானா சுதந்திர நாடாக ஆன பிறகு இந்தப் பதவியை வகிக்கும் எட்டாவது நபர் இவர். அவர் 10 மே 2002 அன்று இறந்தார்.

வாழ்க்கை 
பிலிப் எட்வர்ட் ஆர்ச்சர் 22 பிப்ரவரி 1925, அபோன்டியாக்ரோம், தர்க்வாவில் பிறந்தார். செகோண்டியில் உள்ள செயின்ட் பீட்டர்ஸ் பள்ளி, கேப் கோஸ்டில் உள்ள அடிசாடெல் கல்லூரி மற்றும் இங்கிலாந்தின் நாட்டிங்ஹாம் பல்கலைக்கழகம் ஆகியவற்றில் கல்வி பயின்றார். 1957 இல் இங்கிலாந்து மற்றும் வேல்ஸின் உச்ச நீதிமன்றத்தின் வழக்கறிஞராக அனுமதிக்கப்பட்ட அவர், கானாவுக்குத் திரும்பிப் பதிவாளர்-ஜெனரல் அலுவலகத்தில் சேர்ந்தார். 1959 இல் பதிவாளர் ஜெனரலாகவும், 1961 இல் நீதித்துறை செயலாளராகவும் நியமிக்கப்பட்ட அவர், 1964 இல் உயர் நீதிமன்ற நீதிபதியாகவும், 1980 இல் உச்ச நீதிமன்ற நீதிபதியாகவும் ஆனார். அவர் 1979 முதல் 1983 வரை கேப் கோஸ்ட் பல்கலைக்கழகத்தின் சார்பு வேந்தராகவும், தலைவராகவும் இருந்தார். 1983ல் நீதிபதியாக இருந்து ஓய்வு பெற்ற அவர், சட்ட சீர்திருத்த ஆணையத்தின் முழுநேர தலைவராக நியமிக்கப்பட்டார். 1991 முதல் 1995 வரை தலைமை நீதிபதியாக இருந்த அவர், 1995ல் மாநில கவுன்சில் உறுப்பினரானார். 2000 ஆம் ஆண்டில் கானாவின் நட்சத்திரத்தின் ஆணை அவருக்கு வழங்கப்பட்டது. அவர் 10 மே 2002 அன்று கோர்லே பு போதனா மருத்துவமனையில் இறந்தார்.

குறிப்புகள் 

2002 இறப்புகள்
1925 பிறப்புகள்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சௌமியா ராசேந்திரன்

சௌமியா ராசேந்திரன் ( Sowmya Rajendran ) ஓர்  இந்திய எழுத்தாளர் ஆவார். சாகித்திய அகாதமி 2015 பால் சாகித்ய புரஸ்கார் போன்ற விருதுகளைப் பெற்ற இவர், 20க்கும் மேற்பட்ட புத்தகங்களை எழுதியுள்ளார். இளம் வயதினருக்கான புனைகதை, வரைகதை புத்தகங்கள் மற்றும் குழந்தைகளுக்கான உத்வேகம் தரும் புத்தகங்களை எழுதியுள்ளார்.

தொழில் வாழ்க்கை 
சௌமியாவின் எழுத்துகள், மற்ற மாறுபட்ட பிரச்சினைகளுடன், அழகைப் பற்றிய ஒரே மாதிரியான கருத்துக்களாக உள்ளன. இவரது தி பிளசன்ட் ராக்சசா என்ற புத்தகம் இனிமையானவனும் மற்றும் அழகானவனுமான கரிமுகன் என்ற அரக்கனின் கதையை விவரிக்கிறது.  பாய் ஹூ ஆஸ்க்டு வொய் என்ற புத்தகம் அம்பேத்கரின் இளமைப்பருவத்தையும், விங்ஸ் டு ஃப்ளை என்ற புத்தகம் இணை ஒலிம்பிக் விளையாட்டு வீராங்கனையான மாலதி ஹோலாவைப் பற்றி சித்தரிக்கின்றன. 2015 அனைத்துலக பெண்கள் நாளன்று வெளியிடப்பட்ட தி பாடம், ஒரு வலைப்பதிவாகத் தொடங்கியது. மேலும், பாலின அடிப்படையிலான வன்முறை, பாலின சமத்துவமின்மை மற்றும் திருமண அமைப்பு பற்றி கிண்டலாக விவாதிக்கிறது தி வெயிட் லிப்டிங் பிரின்சஸ் (2019) பளுதூக்குதலில் ஆர்வமுள்ள ஒரு இளவரசியை சித்தரிக்கிறது.  சடன்லி கௌ திடீரென்று தோன்றும் ஒரு பசுவைப் பற்றிய வேடிக்கையான கதை

மயில் வில் நாட் பி குயட் என்ற கதையில் 12 வயது சிறுவன் மயில் கணேசன் ஒரே மாதிரியான பாலின சிக்கல்களை ஆராய்ந்து நாட்குறிப்பு வடிவத்தில் நிவேதிதா சுப்பிரமணியம் என்பவருடன் இணைந்து எழுதியிருந்தார். புத்தகம் 2011 இல் வெளியிடப்பட்டு 2015 ஆம் ஆண்டு சாகித்திய அகாதமி வழங்கிய பால சாகித்ய புரஸ்கார் விருதை வென்றது.  இந்த புத்தகம் மோஸ்ட்லி மேட்லி மயில் (2013) மற்றும் திஸ் இஸ் மீ, மயில் (2019) எனஇரண்டு தொடர்ச்சிகளாக வெளியாகின.  தொடரின் கதாநாயகனான மயில் சென்னையில் வசித்து வருகிறார். அவர் பாலின பாகுபாடு, குடும்ப வன்முறை, அடையாள அரசியல், பாலியல் துன்புறுத்தல் மற்றும் சாதி மோதல் உள்ளிட்ட தன்னைச் சுற்றி நடக்கும் நிகழ்வுகள் குறித்து கருத்து தெரிவிக்கிறார்.

கேர்ள்ஸ் டு தி ரெஸ்க்யூ என்பது வழக்கமான விசித்திரக் கதைகளின் மாற்று வடிவமாகும். தி அண்டர்வாட்டர் பிரண்ட்ஸ் என்ற புத்தகம் பின்னர் தொடர்ச்சியான படப் புத்தகங்களாக வெளியிடப்பட்டது. இவர் பாலின ஆய்வுகளில் முதுகலைப் பட்டம் பெற்றுக்கொண்டிருந்தபோது இது எழுதப்பட்டது.

சொந்த வாழ்க்கை 
சௌமியா ராசேந்திரன் புனே மாவட்டம், பசான் என்ற இடத்தைச் சேர்ந்தவர். இவர், ஐக்கிய இராச்சியத்தின் சசெக்ஸ் பல்கலைக்கழகத்தில் பாலின ஆய்வுகளில் முதுகலைப் பட்டம் பெற்றுள்ளார். இவருக்கு 2011 இல் பிறந்த அதிரா என்ற மகள் உள்ளார்.  சிறுவயதில் எனிட் பிளைட்டன், ஆல்பிரட் ஹிட்ச்காக், பிரேம்சந்த், ஆர். கே. நாராயணன் மற்ரும் அகதா கிறிஸ்டி போன்றவர்களின் கதைகளையும் மற்றும் டிங்கிள், அம்புலிமாமா, கோகுலம், சம்பக் போன்ற குழந்தைகள் இதழ்களையும் விரும்பிப் படித்துள்ளார்.

மேற்கோள்கள் 

வாழும் நபர்கள்
1980கள் பிறப்புகள்
21 ஆம் நூற்றாண்டு இந்தியப் பெண் எழுத்தாளர்கள்
இந்திய எழுத்தாளர்கள்
இந்திய ஆங்கில எழுத்தாளர்கள்
கேப்ரான் ஹால் மேல்நிலைப்பள்ளி, மதுரை

கப்ரோன் ஹால் மேல்நிலைப் பள்ளி என்பது இந்தியாவின் தமிழ்நாடு மாநிலத்தில் உள்ள மதுரையில் உள்ள ஒரு பள்ளியாகும். இது தென்னிந்திய திருச்சபையின் மதுரை-ராம்நாடு மறைமாவட்டத்தின் ஒரு பகுதியாகும்.

இது மங்களபுரம் ஆரப்பாளையம் புட்டுத்தோப்பு சாலையில் உள்ளது. இப்பள்ளியில் தமிழ் மற்றும் ஆங்கில வழிக் கல்வி உள்ளது.

மதுரை மாநகரில் கட்டப்பட்ட முதல் பள்ளியாக கப்ரோன் ஹால் பள்ளி அறியப்படுகிறது. வேலை 1800 களின் முற்பகுதியில் தொடங்கப்பட்டது மற்றும் 1835 இல் நிறைவடைந்தது. பள்ளியின் நிறுவனர் என்று அறியப்பட்ட சாரா ஹூக்கர் கப்ரோன் என்ற அமெரிக்க மிஷனரியின் நினைவாக பள்ளிக்கு பெயரிடப்பட்டது. பின்னர், பள்ளி மதுரை மற்றும் ராம்நாடு மறைமாவட்டத்தால் கையகப்படுத்தப்பட்டது. ஆரம்ப காலத்தில், மதுரை மக்களுக்கு கல்வி அளித்து மக்களுக்கு சேவை செய்தது, பின்னர் அது பெண் கல்வியில் கவனம் செலுத்தியது. மக்களுக்கு சேவை செய்ய சாரா ஹூக்கர் கேப்ரோன் அவர்களால் தொடங்கப்பட்டு 182 ஆண்டுகள் ஆகின்றன. இப்பள்ளி தற்போது புகழ்பெற்ற நிருபர், மதுரையில் உள்ள ஏ.சி மேல்நிலைப் பள்ளி ஓய்வு பெற்ற தலைமை ஆசிரியர் திரு. மார்த்தாண்டன் தாமஸ்,மற்றும் தலைமை ஆசிரியை திருமதி சத்தியவதி கலா ராணி, எம்.எஸ்சி., எம்.பில்., எம். எட்.அவர்களின் வழிகாட்டுதலின் கீழ் சிறப்பாக செயல்பட்டு வருகிறது

குறிப்புகள் 

மதுரை மாவட்டத்திலுள்ள பள்ளிகள்
மாலதி கிருஷ்ணமூர்த்தி ஹோலா

மாலதி கிருஷ்ணமூர்த்தி ஹோலா (Malathi Krishnamurthy Holla) இந்தியாவைச் சேர்ந்த  இணை ஒலிம்பிக் விளையாட்டு தடகள வீராங்கனையாவார். இவரது சாதனைகளுக்காக அருச்சுனா விருது மற்றும் பத்மசிறீ விருது வழங்கப்பட்டது. மாலதி 397 தங்கப் பதக்கங்கள், 27 வெள்ளிப் பதக்கங்கள் மற்றும் 5 வெண்கலப் பதக்கங்களை வென்றுள்ளார்.

சொந்த வாழ்க்கை 
இவர் இந்தியாவின் கருநாடகாவின் கோட்டா எனும் ஊரில் ஜூலை 6,1958 அன்று பிறந்தார். இவரது தந்தை கிருஷ்ணமூர்த்தி ஹோலா ஒரு சிறிய உணவு விடுதியை நடத்தி வந்தார். இவரது தாயார் பத்மாவதி நான்கு குழந்தைகளையும் கவனித்துக் கொண்டார். மாலதிக்கு ஒரு வயதாக இருக்கும்போது இளம்பிள்ளை வாதத்தால் பாதிக்கப்பட்டார். இரண்டு ஆண்டுகளுக்கும் மேலாக மின்சார அதிர்ச்சி சிகிச்சை அளிக்கப்பட்டு தனது உடல் வலிமையை மேம்படுத்திக்கொண்டார்.

விளையாட்டு 
தென் கொரியா, பார்செலோனா, ஏதென்ஸ் மற்றும் பெய்சிங்கில் நடைபெற்ற இணை ஒலிம்பிக் விளையாட்டுப் போட்டிகளிலும், பெய்சிங், பேங்காக், தென் கொரியா மற்றும் கோலாலம்பூரில் நடைபெற்ற ஆசிய விளையாட்டுப் போட்டிகளிலும், டென்மார்க் மற்றும் ஆத்திரேலியாவில் நடைபெற்ற உலக வாகையாளர் போட்டிகளிலும், ஆத்திரேலியாவில் நடந்த பொதுநலவாய விளையாட்டுப் போட்டிகளிலும் மற்றும் பெல்ஜியம், கோலாலம்பூர் மற்றும் இங்கிலாந்தில் நடந்த வாகையாளர் போட்டிகளில் இவர் இந்தியாவைப் பிரதிநிதித்துவப்படுத்தினார்.

மாலா சிண்டிகேட் வங்கி யில் மேலாளராக பணிபுரிகிறார். தனது நண்பர்களுடன் இணைந்து உருவாக்கப்பட்ட ஒரு தொண்டு அறக்கட்டளை மாத்ரு அறக்கட்டளையில் பல்வேறு குறைபாடுகள் உள்ள 54 குழந்தைகளுக்கு அடைக்கலம் அளிக்கிறார். முக்கியமாக கிராமப்புறங்களில் பெற்றோர்கள் தங்கள் குழந்தையை பள்ளிக்கு அனுப்பவோ அல்லது மருத்துவ சிகிச்சையை வழங்கவோ முடியாமல் இருக்கும் இளம்பிள்ளைவாதத்தால் பாதிக்கப்பட்டவர்கள் மீது கவனம் செலுத்துகிறார்.

சுயசரிதை 
மாலதி முதல் அங்கீகரிக்கப்பட்ட சுயசரிதையான எ டிஃபரண்ட் ஸ்பிரிட் என்பதை ஜூலை 8,2009 அன்று வெளியிட்டார்.

இந்த சுயசைதையில் “நான் இளமையாக இருந்தபோது, விழுந்த மாம்பழங்களை எடுக்க கொல்லைப்புறத்திற்கு ஓடி வந்த என் நண்பர்களில் முதன்மையானவராக இருக்க விரும்பினேன். நான் ஒரு பறவையைப் போல அச்சமின்றி ஒரு இடத்திலிருந்து இன்னொரு இடத்திற்கு பறக்க விரும்பினேன். ஆனால் நான் வளர்ந்தவுடன், ஓடுவதற்கு கால்கள் மற்றும் பறக்க இறக்கைகள் தேவை என்பதை உணர்ந்தேன். நான் காயப்பட்டேன். ஆனால் நான் கைவிடவில்லை. எனக்கு தெரியும், ஒரு நாள், நான் ஓடுவேன்”... என்று மாலதி கூறுகிறார்.

விருதுகள் 
இணை ஒலிம்பிக் விளையாட்டுகளில் இவரது சாதனைகளுக்காக அருச்சுனா விருது மற்றும் பத்மசிறீ விருது வழங்கப்பட்டது. மாலதி 397 தங்கப் பதக்கங்கள், 27 வெள்ளிப் பதக்கங்கள் மற்றும் 5 வெண்கலப் பதக்கங்களை வென்றுள்ளார்

மேற்கோள்கள் 

1958 பிறப்புகள்
பத்மசிறீ விருது பெற்ற விளையாட்டுத்துறையினர்
இந்தியப் பெண் தடகள வீரர்கள்
அருச்சுனா விருது பெற்றவர்கள்
வாழும் நபர்கள்
பூக்களை பறிக்காதீர்கள்

பூக்களை பறிக்காதீர்கள் () என்பது 1986 இல் வெளிவந்த தமிழ் காதல் திரைப்படம் ஆகும்.‌ இத்திரைப்படத்தினை வி. அழகப்பன் இயக்கி இருந்தார்.‌

இத்திரைப்படத்தில் சுரேஷ், நதியா, ராஜீவ், வினு சக்ரவர்த்தி ஆகியோர் முக்கிய வேடங்களில் நடித்திருந்தனர்.‌ இத்திரைப்படம் 29 மே 1986 இல் வெளிவந்தது
.

நடிகர்கள் 
சுரேஷ்
நதியா
வினு சக்ரவர்த்தி
ராஜீவ்
வி. கே. ராமசாமி
எஸ். எஸ். சந்திரன்
செந்தில்
மனோரமா
சங்கர் கணேஷ் பூக்களைத்தான் பறிக்காதீங்க பாடலில் கௌரவத் தோற்றம்.‌

தயாரிப்பு 

இத்திரைப்படத்திற்கு வசனம் எழுதியவர் பொன்னியின் செல்வன்.

ஆதாரங்கள்

வெளி இணைப்புகள் 
 

1986 தமிழ்த் திரைப்படங்கள்
இந்தியத் தமிழ்த் திரைப்படங்கள்
வி. கே. ராமசாமி நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
தங்கத் தாமரைகள்

தங்கத்தாமரைகள் () என்பது 1991 இல் வெளிவந்த தமிழ் நாடக திரைப்படம் ஆகும். இத்திரைப்படத்தினை வி. அழகப்பன் இயக்கி இருந்தார்.

இத்திரைப்படத்தில் அர்ஜுன், ரூபினி (நடிகை) ஆகியோர் முக்கிய வேடங்களில் நடித்திருந்தனர். இத்திரைப்படம் 23 மார்ச் 1991 வெளிவந்தது.

நடிகர்கள்
அர்ஜுன் - ராம்
ரூபினி (நடிகை) - லதா
இளவரசி (நடிகை)
சனகராஜ்
லிவிங்ஸ்டன் - சதீஷ்
சுவாமிநாதன் - மூர்த்தி

இசை 
இத்திரைப்படத்திற்கு இளையராஜா இசை அமைத்துள்ளார்.

ஆதாரங்கள்

வெளி இணைப்புகள் 

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
இந்திய நாடகத் திரைப்படங்கள்
லிவிங்ஸ்டன் நடித்த திரைப்படங்கள்
காரகோணம்

காரகோணம் என்பது இந்தியாவின் கேரள மாநிலத்தில், உள்ள திருவனந்தபுரம் மாவட்டத்தில் உள்ள பெரும்கடவில பிளாக் பஞ்சாயத்தில் உள்ள குன்னத்துக்கல்லில் உள்ள ஒரு நகரமாகும். இது திருவனந்தபுரத்திலிருந்து 30 கிமீ தொலைவில் அமைந்துள்ளது. டாக்டர். சாமர்வெல் நினைவு சி. எஸ். ஐ மருத்துவக் கல்லூரி, காரகோணத்தில் அமைந்துள்ளது.

குன்னத்துக்கல் ஊராட்சி

குறிப்புகள் 

கேரள மாநிலத்திலுள்ள ஊர்களும் நகரங்களும்
பிரியா சகோதரிகள்

பிரியா சகோதரிகள் (Priya Sisters) என்று அழைக்கப்படுபவர்கள் சண்முகப்ரியா மற்றும் அரிப்ரியா ஆகிய கருநாடக இசைப் பாடகர்கள் ஆவர்.

இளமை 
பிரியா சகோதரிகள் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள அமலாபுரத்தைச் சேர்ந்தவர்கள். இவர்கள் ஆந்திராவின் சித்தூரில் உள்ள சிறு மலர் பள்ளியில் பயின்றனர். இவர்கள் சிறு வயதிலேயே தங்கள் தந்தை வி. வி. சுப்பராமிடம் கருநாடக இசையைக் கற்றுக்கொள்ளத் தொடங்கினர். இவர்களின் இசைத் திறமையை வளர்ப்பதற்காக, இவர்களின் தந்தை சென்னைக்குக் குடிபெயர்ந்தார். பின்னர் இவர்கள் புகழ்பெற்ற இரட்டையர்களான ராதா மற்றும் ஜெயலட்சுமி ஆகியோரின் சீடர்களாக ஆனார்கள். இராதா மற்றும் ஜெயலட்சுமியின் கீழ் ஐந்து ஆண்டுகள் இவர்கள் இசையின் பல நுணுக்கங்களையும் நுட்பங்களையும் கற்றுக்கொண்டனர். இதில் பாடல் மிகவும் தெளிவாக இருக்க வேண்டும் என்ற ஆலோசனை உட்படக் கேட்பவர் முழு கிருத்தியையும் குறிப்பிட முடியும் வகையில் பாடவேண்டும் என்பதைத் தெரிந்துகொண்டனர்.

தொழில் 
பிரியா சகோதரிகளின் திறமையை மேம்படுத்துவது ஒரு பெரிய திட்டமாகவும், கற்றல், தொடர்ச்சியான செயல்முறையாகவும் இருந்தது. எனவே இவர்கள் பேராசிரியர் டி. ஆர். சுப்பிரமணியனிடம் இசை பயிலச் சேர்ந்தனர். இவரிடமிருந்து பல பல்லவிகளையும், கிருத்திகளையும் இசைக்கக் கற்றுக் கொண்டனர்.

1950களில் ராதா ஜெயலட்சுமி, சூலமங்கலம் சகோதரிகள் போன்ற கலைஞர்களுடன் தொடங்கி பின்னர் பம்பாய் சகோதரிகளால் தொடர்ந்து பாடப்பட்ட கருநாடக இசையினைப் பாடும் இரட்டையர்களாக இவர்கள் திகழ்ந்தனர்.

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்
 கலைஞர்களின் விவரங்கள்ஃ ஷண்முகா பிரியா மற்றும் ஹரி பிரியா 

கருநாடக இசைப் பாடகர்கள்
சகோதர இரட்டையர் (வாய்ப்பாட்டு)